oncle i gran influència, o els que va fer sobre Nonell, Nogués, 
Regoyos, Viladomat, Velúzquez, i la del seu admirat í amic 
Manolo Hugué, entre d'altres, aventurant-se també en alguns 
treballs de síntesi com E/ Fuduriszyo comparado i la Historia de la 
pintura moderna en 2 volums, fet aquest en col'laboració amb 
el seu fill Jordi Benet Aurell, amb qui també escriuria la seva 
darrera gran monografia sobre Joaquim Sunyer. També va 
participar a la cabdal obra col'lectiva L'Ar/ Català de l'editorial 
Aymà, dirigida per Joaquim Folch i Torres, de qui el nou fons 
Benet conté una vintena d'epístoles. 


Fou també un prolífic autor de sucosos pròlegs per a 
diverses edicions, des del més modest díptic d'una exposició 
fins als de llibres com, per exemple, La escu//ura moderna y 
contemporànea d'Heilmeyer. Destacarem també el seu article 
Algmnas consideraciones históricas sobre Leonardo anatorzista (1966), 
d'un gran rigor acadèmic. Com a teòric de l'art elaborà una 
de les més interessants i profundes presentacions d'ingrés a 
l'acadèmia que hom pugui haver llegit mai: E/ ritzze universal 
(1969), on construeix una teoria estètica que resumeix bona 
part del seu pensament i on es mostra procliu a la concòrdia 
entre modernitat i tradició. 


Des del 1955 va encetat l'elaboració de l'inventari -inèdit- del 
patrimoni artístic andorrà. Durant les tasques de restauració 
del retaule de Sant Joan de Caselles (s. XVI) que duia a terme 
junt amb Manuel Humbert, l'any 1963 Benet va descobrir una 
Majestat romànica d'estuc del s. XII. 


SALON DE MAYO 


Portada del catàleg del X 
Saló de Maig amb dibuix 
de Rafael Benet (1966) 


5. Benet als fons de la BC 


El donatiu complementa altres fons documentals que hi ha a la 
BC com els de Jaume Pla, Manolo Hugué, Francesc Domingo, 
Josep-Francesc Ràfols, entre d'altres, així com del nostre fons 
general, del qual podem destacar un exemplar del seu llibre de 
bibliòfil Arcàdia sense Mite (1934), il'lustrat amb gravats de Pla. 
Benet va ser també un dels 98 gravadors de les Edicions de la Rosa 
Vera, dels quals la BC n'és referència patrimonial obligada. Cal 
esmentar el recent fons A. Ràfols-Casamada-Maria Girona, in- 
gressat a la BC el 2015. Girona era neboda i deixeble de Benet 
i, tot i viure de prop les tendències artístiques més lligades a 
l'abstracció, va conrear cert tipus de figuració propera a la del 
seu oncle. Altres materials gràfics custodiats a la BC permeten 
relacionar diverses epístoles i fotografies del donatiu relatives, 
per exemple, a l'homenatge que li varen retre en complit els 
setanta anys (1959). Destacarem també la carpeta d'homenatge 
pòstum a Benet amb disset litografies de diversos artistes com 
Busom, Amat, Girona, Ràfols-Casamada, Roca-Sastre, entre 
d'altres (1988), l'exemplar primer de la qual es compta entre els 
fons de la BC. 


6. Historiografia sobre Benet: el paper de la 
Fundació 


Rafael Benet projecta la seva ampla ombra tot esdevenint un 
referent ineludible que sempre ens obre portes. Recórrer a al- 
guna de les moltes aportacions a la crítica i historiografia de 
l'art ha estat, i serà, un deure per a qualsevol que s'hi aproximi 
tant a la seva figura com a l'art català, sobretot dels segles XIX i 
XX: des del primer treball de Fontbona i Miralles sobre la seva 
artigrafia (1975), els treballs de Josep Bracons i d'Alícia Suàrez, 
els dels diversos autors publicats als Oxaderus de /a Fundació, la 
compilació de les seves cròniques d'art a La Veu de Catalunya, 
etc., tot aquest corp4s dona fe de la seva empremta i projecció. 
Tanmateix, aquest vast fons documental, en tant que omple un 
buit patrimonial de primer ordre, ha de servir perquè els inves- 
tigadors s'aproximin a Rafael Benet, tot contribuint a l'estudi i 
divulgació de la seva obra. 

Rafael Benet 
el pinzell, la ploma, l'home 


Rafael Benet i Vancells (Terrassa, 1889-Barcelona, 1979) 
s'autoanomenà pis que escriu", remarcant l'alta estima 
que tenia pet l'ofici d'artista, posant-lo davant d'allò en què 
també va excel'lir al llarg de la seva vida: la tasca com a crític 
i historiador de l'art, entre d'altres. A Pinrevés no li escauria, 
donat el seu caràcter apassionat i inconformista, perquè 
s'estimava la pintura com cap altra cosa, sobretot certa idea 
d'ella i que al llarg de la seva vida va escrutar, no només 
amb la seva ploma, sinó amb els seus pinzells i teles. Com 
a pintor fou, sens dubte, un dels que millor va sintetitzar 
posicions properes a l'impressionisme i a Cézanne o els 
nabís amb el noucentisme, anant-hi més enllà amb el seu 
particular cromatisme, que també el connectava a novetats 
de les avantguardes pictòriques figuratives com el fauvisme. 


L'abast de les seves reflexions i estudis monogràfics han 
esdevingut troncals per a la història de l'art, des dels seus 
primers treballs com a crític d'art, sobretot a La Veu de 
Catalunya, On combinà com pocs altres la mirada científica 
amb la literària, fins a assolir un estil ben identificable -una 
classe de cànon literari juxtaposat a l'acadèmic- on sovint 
ens revela que al darrere hi ha unes vides, unes voluntats, 
unes idees. 


A la Biblioteca de Catalunya no és pas minsa la dsger de 
Benet als fons gràfics i bibliogràfics que custodiem -alguns 
d'ells en relació directa amb aquest nou fons- i que ara 
s'amplien gràcies al donatiu de la Rosa Benet, neta seva i 
patrona de la Fundació Rafael Benet. Aquest fons personal, 
ingressat el 2019, no només es circumscriu a l'àmbit 
artístic i professional de Benet, sinó que inclou també 
correspondència enviada i rebuda a familiars i amics, textos 
seus manuscrits i mecanoscrits, algunes fotografies familiars 
i catàlegs d'exposicions. Destaquen -per volum epistolar- 
noms com els de lescultor terrassenc Josep Armengol, 
Domènec Carles, Pere Créixams, Georges i Nora Rars, 
Josep Llorens Artigas, P. esmentar-ne alguns, molts d'ells 
companys generacionals seus i amics. Un donatiu que ens 
imposa a seguir d'E en el seu llegat i empremta en 
Part català del segle XX. 


Serveixi aquesta mostra com a tast del molt que queda per 
descobrir EL home al servei de l'art, des d'ambdós costats 
de la trinxera. Tal i com ell mateix va escriure en una sort 
de píndola pies ica" -tot presentant un novell Jaume 
Canyameres l'any 1952, pintor i All del també terrassenc 
Ferran Canyameres-, on Benet manifesta que l'art no és cosa 
de broma, ans al contrari, sinó de cert tipus d'alquímia: 


Ja sas, infant, que jugues amb foct . 


Xavier Soler i M. Mercè Riera (Unitat Gràfica) 
Lourdes Martín (Secció de Manuscrits) 


1. Benet pintor 


Deixeble del seu oncle Joaquim Vancells i després de 
Francesc d'A. Galí, en la seva pintura hi conviuen Renoir í 
el postimpressionisme cezannià, amanits d'un amable sentit 
coral, amb composicions ben estructurades, abeurant de 
cert arcadisme de particular cromatisme i lluminositat. Va 
formar part de grups i associacions com Les Arts i els Artistes, 
l'Agrupació Courbet -junt amb Artigas i Ràfols-, del Sa/ó de 
Montjuic, entre d'altres, i al llarg de la seva vida va concórrer a 
multitud d'exposicions arreu de Catalunya, tant individuals com 
col'lectives, bona patt d'elles a les principals sales barcelonines 
del moment, com El Camarín, les Galeries Laietanes, la Sala 
Parés, Syra, etc. Gèneres com el paisatge, la natura morta i el 
retrat foren els més habituals en el seu repertori, sense oblidar 
les seves característiques escenes de terrasses O guinguetes de 


platja plenes de figures. 


Portada del catàleg de 
Pexposició 

Homenatge a Rafael Benet 
pel seu 70è aniversari (1959) 


2. Benet crític d'art, dinamitzador de les arts i 
pedagog 


Benet fou, potser junt amb en Feliu Elias, artista de rellevàn- 
cia alhora que crític i historiador de l'art de referència. Amb 
els seus articles a La Ven de Catalunya (1912-1936) no troba- 
rem cap ploma més ben afinada per aquells anys, hereu d'una 
sòlida tradició i d'una sensibilitat fora del comú: des del seu 
interès per l'arquitectura moderna, passant per narracions so- 
bre la seva coneixença d'aquest o d'aquell artista, de museus i 
col'leccions, d'exposicions... També va escriure per a La Sem- 
bra, La Gaseta de les Arts, La Publicitat, D'Ací i d'Allà, Revista 
de Catalunya, Butlletí dels Museus d'Art, Art, etc. Si bé després 
de la guerra fou més esporàdic com a ctític, va participar en 
publicacions periòdiques com Ariel, Tele-Estel, Serra d'Or, etc. 


Altres vessants de la seva ingent tasca cultural inclouen 
l'organització dels Salons de Primavera de Barcelona de 1932 
i 1935, així com la de fugaç president del Cercle Artístic de Sant 
Lluc (1928-1930). Es de destacar també que al llarg del temps 
Benet va exercir la docència artística des de diversos centres 
com l'Acadèmia Tàrrega, l'Escola d'Art Rafael Benet, el Taller- 
Escola de Pintura i Escultura de Tarragona i l'Escola Massana. 


Rafael Benet, 
L'eixida. Oli 
sobre tela 


(1944) 


3. Tossa: Babel de les Arts 


Tossa com a lloc de trobada d'artistes, la Babe/ de /es Arís que 
ell batejaria el 1934 des de la revista A47/. Benet va començar 
a frequentar aquesta vila el 1928, des d'on va escriure per 
a La Veu de Catalunya una sèrie d'articles sota epígrafs com 
Conegnts d'estin" o 'Coneguts de lluny" (1933-1936). Tots ens hem 
assegut a algun Cajè d'en Bzel, un dels seus temes recurrents 
com a pintot, lloc concret de Tossa i alhora genèric de la joie- 
de-vivre mediterrània: bullici, tertúlies, vida, llum, color..., de 
les que ell en fou un gran relator plàstic. A Tossa, Benet va 
poder conèixer i aplegar artistes com el mateix Jaume Pla, el 
seu amic Pere Créixams i va contactar amb artistes estran- 
gers que hi estiuejaven o s'hi exiliaven degut als diversos con- 
flictes europeus de l'època, com els pintors Georges Rars o 
Marc Chagall. Benet fou, de fet, un dels impulsors per a la 
creació del Museu de Tossa el 1935, el primer de Catalunya 
que va incloure obra d'artistes contemporanis estrangers en 
els seus fons. 


4. Benet historiador i teòric de l'art 


Abans de la guerra civil va fer algunes breus monografies, 
com les del terrassenc Tomàs Viver o la d'Antoni Badrinas, 
així com una de les seves obres més importants sobre en 
Joaquim Vayreda (1922). En acabar el conflicte bèl-lic va 
començar a guanyar pes específic el Benet historiador de 
Part, regalant-nos grans treballs com els de Vancells, el seu 


